Thomas Arne

Cyfansoddwr o Loegr oedd Thomas Augustine Arne (12 Mawrth 1710 – 5 Mawrth 1778).

Cafodd ei eni yn Llundain. Brawd y cantores Susannah Maria Arne oedd ef. Er bod teulu Arne yn gwneuthurwyr dodrefn, roedd digon o gyfoeth yn y teulu i'w anfon i Eton ac i fyw mewn tŷ cyfforddus yn Covent Garden ger y tŷ Opera. Yno yn yr Italian Opera cwrddodd a'r cyfansoddwr Michael Christian Festing a ddaeth yn diwtor fiolin iddo ac yn fentor hefyd. Aethon nhw i Rydychen yn 1733 i weld opera Handel 'Athalia'.

Wedi gadael yr ysgol aeth yn brentis i gyfreithwr am dair blynedd, ond trodd ar gerddoriaeth fel gyrfa. Roedd ei chwaer yn gontralto enwog, Susannah Maria Arne ac ei frawd yn canu hefyd. Rhwng 1733 a 1776, cyfansoddodd Arne dros 90 darn i'r llwyfan, yn cynnwys dramau, masciau, pantomimau, ac operau. Collwyd llawer o'r sgriptiau mewn tân mawr yn y Tŷ Opera Brenhinol ym 1808.
Er bod Arne yn Gatholig roedd e hefyd yn aelod o'r Seir Rhyddion, a'u pencadlys yn ardal Covent Garden gerllaw. Am hyn nad oedd cerddoriaeth ar gyfer yr Eglwys (Anglicanaidd) ganddo.

Priododd Cecilia Young ar 15 Mawrth 1737, eu mab oedd y cyfansoddwr Michael Arne. Daeth yn ffefryn i Frederick, Tywysog Cymru, ac yn ei dŷ ef, Cliveden, y perfformwyd ei Masque of Alfred, a chlywodd y byd "Rule Britannia" am y tro cyntaf. Rhwng 1755 a 1777, ymwahanodd oddi wrth Cecilia, ond daeth hi yn ôl ar gyfer ei gystudd olaf yn 1777, a bu farw 1778. Fe'i gladdwyd yn yr "Eglwys yr Actorion", sef Eglwys Sant Paul, Covent Garden, Llundain.

 Dolenni a chyfeiriadau 
 Hanes y Teulu 
 Thomas Augustine Arne ar y  Classical Composers Database 
 Works by Thomas Arne  Ym Mhrifysgol Gogledd Texas Virtual Rare Book Room

Gweithiau cerddorol

Opera (detholiad)
1733 Rosamond – opera seria
1740 Alfred – opera (yn cynnwys "Rule, Britannia!")
1741 The Blind Beggar of Bethnal Green – opera
1745 The Temple of Dullness – opera burlesque
1750 Don Saverio – opera digri
1754 Eliza – opera
1760 Thomas and Sally, neu The Sailor’s Return - opera digri
1762 Artaxerxes – opera
1776 Caractacus – opera

Categori:Cyfansoddwyr opera
Categori:Cyfansoddwyr o Loegr
Categori:Genedigaethau 1710
Categori:Hen Etoniaid
Categori:Marwolaethau 1778